עשרת הדיברות"- יהודה עמיחי"

הדובר בשיר הוא הבן, שמתאר את אביו שנפטר מנקודת מבט

רטרוספקטיבית, במבט לאחור.

 הבן מתאר את אביו באהבה רבה, המטפורה "אבי היה אלוהים ולא

ידע" ממחישה את המשמעות של האב בחיי בנו. קיימת אנלוגיה בין

האב לבין אלוהים, מה שמעצים את האב ומעלה אותו לגדולה .

 האב העניק לבנו את עשרת הדברות , את החוקים

הבסיסיים של האדם היהודי. הוא עשה זאת - ברכות ובאהבה, הרעיף

על בנו מגע וחנך אותו למסורת ולתרבות.

 הוא עשה זאת בניגוד לאלוהים, אשר נתן את התורה לבני ישראל

 במעמד הר סיני מתוך ריחוק ותפאורה מטילת מורא "לא ברעם ולא

בזעם לא באש ולא בענן".

היחסים בין הדורות מושתתים על אהבה, כבוד, קרבה, ושיח פתוח עם המסורת והדת. ישנו פירוט רב של מילים שממחישות את הקשר בין האב לבן "אנא, בבקשה, לחש, התחנן". הוא אף מוסיף ליטופים- מגע של שיכנוע ואהבה.

האב נותן דגש למה שחשוב בעיניו. הוא "מזמר" את החוקים ובכך

מעביר לבנו את החוקים בנועם ולא מתוך כורח והטלת מורא.

 בדיבר "כבד את אביך ואת אימך" הוא רק אומר "כבד, אהב, למען

 יאריכון ימיך"- חשוב לו שבנו פשוט יאב ויכבד כל אדם באשר הוא

 מבלי לשים דגש עליו כאביו... הוא מבין שכבוד ואהבה חשובים בכל

זמן ומקום כערך וכדבר שיגרום לבנו לאריכות ימים.

בסוף השיר, אביו של הדובר מציע לו שתי דברות חדשות בסוף השיר:

"לא תשתנה" ו"השתנה, תשתנה". כמו מוסר לבנו את המסורת

היהודית לצד צורך בשינוי וגמישות חיוניים בחיים.

הדיבר ה-11 והדיבר ה-12, מעבירים לבן את אהבת אביו, את העובדה שהוא יאהב ויקבל אותו בכל מקרה אם ישתנה ואם לא ישתנה. האב אוהב אותו כפי שהוא ולכן אומר לו "אל תשתנה" ועם זאת הוא מאפשר לו מרחב מתוך אהבה , הבנה וקבלה שהוא ישתנה במהלך החיים- וזה בסדר.